La Regidoria de Cultura de l’Ajuntament de Peníscola ha presentat aquest matí la conferència programada per al 30 de novembre i l’1 de desembre en el Saló Gòtic del Castell.\n"La sociedad peñiscolana entre los siglos XVII y XIX" s’impartirà ambdós dies a les 11.30h en aquest espai de la fortalesa templera per l’historiador local i geògraf, David Gómez de Mora, qui ha explicat com ha assolit obtindre tota la informació necessària, a través de diversos arxius. "La meua àvia paterna era peniscolana i, arran de escoltar anècdotes que ella em contava, he volgut estudiar la història dels nostres avantpassats", ha detallat Gómez.\nEn la conferència s’explicarà, segons l’autor, "com el caràcter dels habitants de Peníscola ha estat modelat i marcat per una sèrie de fets històrics" i "es reconeixerà, com mai no s’ha fet, l’espectacular sacrifici de la població peniscolana en episodis històrics". Totes les afirmacions i qüestions exposades estan basades en documents de l’arxiu del Regne d’Aragó, el Regne de València i l’arxiu municipal.\nEl regidor de l’àrea, Ramón Simó, ha subratllat que es tracta d’una conferència adreçada a "totes aquelles persones interessades en la nostra història i a conéixer com vivien les nostres famílies" i ha invitat tota la ciutadania a assistir a l’acte.


Els Xulius » 2018 » juliol\nFarra i Acció torna als 3000\n19 juliol 2018 18:49\n* Mentre que el Ballibierna ja s’havia fet l’any 1999, el Russell ha estat un nou cim per la secció.\nAquest passat cap de setmana Farra i Acció va tornar amb la seva cita amb l’alta muntanya durant el juliol. Enguany, la secció ha triat la zona de l’estany de Llauset per dur a terme la seva activitat en un cap de setmana que ha resultat magnífic, tan pel bon temps que els ha acompanyat com pel bon grup que ha compartit l’experiència.\nFins a vuit farrerus es van desplaçar fins al Pirineu aragonès on dissabte es va fer la carena del cim Russell (3207 mt) passant prèviament pel Russell Oriental (3034 mt) i l’Antecima Russell (3205 mt). Els més agosarats van arribar fins la Punta de la Brecha Russell (3125 mt) per retornar desfent el mateix camí fins el refugi de Cap de Llauset. Un itinerari exigent i pedregós que va posar a prova a tots els participants.\nL’endemà va ser el torn del cim del Ballibierna (3067 mt) i Tuc de Culebres (3062 mt) passant pel conegut “pas de cavall” entre els dos cims. El retorn fins al llac de Llauset, on teniem els cotxes, el van fer uns quants desfent el mateix camí de pujada passant pel refugi, i uns altres continuant fins el Coll de Llauset per desfer la canal fins a l’embassament.\nCicle de Música al Castell\n5 juliol 2018 21:56\n*Cap de setmana musical amb música al castell i les havaneres.\nA 2/4 d’11 de la nit, a la plaça del Castell, Vilanova Big Band & Clara Luna sota la direcció de Jordi Paulí presenten Homenatge a Ella Fitzgerald.\nLa Vilanova big band és formada per alumnes del grau professional de l’escola i conservatori municipal de música de Vilanova i la Geltrú. També hi formen part alguns ex-alumnes o alumnes de música activa. Aquesta formació ha participat a la trobada de big bands de Blanes, ha actuat a diversos actes per la gent gran i a sales de concert diverses: Palau de Congressos de Barcelona, Sala Gran de l’Auditori de Barcelona, Auditori Eduard Toldrà… El 2017 va celebrar els seus primers 10 anys.\nAl Castell de Ribes ens ofereixen un repertori variat, amb obres que interpretava Ella Fitzgerald, peces de Duke Ellington, Herbie Hancock, Cole Porter,etc.\n* dissabte 7 de juliol\nA 2/4 d’11 de la nit, a la plaça del Castell, Invisibles. Basat en l’obra de teatre de Juan Diego Botto, Un trozo invisible de este mundo i les poesies de la Joana Raspall, Podries i Endavant.\nUn projecte musical de caire social, centrat en el fenomen migratori sud- nord, narrat en forma de fotografies musicals. Un concert on es mesclen el jazz, el latin i el flamenc, estils musicals d’una forta influència africana.\n* I el diumenge 8 de juliol, a partir de 2/4 d’11 de la nit, la plaça Marcer acollirà la cantada d’havaneres amb el grup Veles i Vents. Com ja va essent tradicional, a la mitja part hi haurà degustació de rom cremat per qui ho desitgi.


Lluís Soler i Turu: quan les bones notícies arriben de cop\nquan les bones notícies arriben de cop\nSan Juan de Gaztelugatxe, Euskal Herria, Agost de 2008\nSurto de la feina i engego la radio. ETA ha anunciat el cessament definitiu de la seva activitat armada, pocs dies després de la celebració de la Conferència Internacional de la Pau a Sant Sebastià. Sens dubte un pas més per la resolució final del conflicte a Euskal Herria. Malgrat que els sectors més rancis de l'espanyolisme previsiblement intentaran desprestigiar aquesta declaració històrica, avui finalment s'ha posat punt i final a la lluita armada i s'ha obert la porta a la discussió política, l'única via per engegar un procés real de solució del conflicte que ha deixat profundes ferides obertes al si de la societat basca.\nEn un altre conflicte armat, l'araboisraelià, ahir també en vam poder escoltar la bona notícia de l'acord d'intercanvi de presoners acordat entre Hamas i el Govern israelià. Aquest acord suposa el reconeixement mutu de les dues parts enfrontades en el conflicte. Fins ara, Hamas mai havia acceptat reconèixer de forma oberta l’estat d’Israel perquè no en contemplava la seva existència. Paral·lelament, el Govern Israelià mai havia reconegut com a interlocutor o negociador de res i per a res l’organització islamista. Per tant, la importància d'aquest acord pot suposar un pas més en el camí de la resolució d'aquest conflicte.\nI a casa nostra, als Països Catalans, també hem tingut una bona notícia. Després d'anys de reivindicació, la Unió Europea ha escoltat el clam del poble català per vertebrar el corredor mediterrani, un eix ferroviari que unirà Perpinyà, Barcelona, Tarragona, València i Alacant, que supera l'obsessió radial dels diferents governs espanyols del PSOE i el PP, i que sens dubte esdevindrà una infraestructura geoestratègica continental pel transport de mercaderies. Bona notícia per la recuperació econòmica i la vertebració del nostre país.\nQueda clar que les bones notícies no arriben soles. Primer sempre cal esforç, rigor, constància i treball intens per poder finalment recollir-ne els fruits. En una època de crisi com la que estem patint, això ho hem de tenir molt present tots plegats. Com va dir aquell, sense descans i fins a la victòria sempre!\nPublicat per Lluís Soler i Turu a les 22:44\nSí Lluís, són dies d'aquells en què els "últimes hores" del canal 3/24 fan un festival.\nTindrem temps de parlar-ne amb calma.\n20 d’octubre, 2011 22:50\nJa ho comentaves tu mateix aquest vespre al teu bloc http://quiteganasomniapa.blogspot.com/\nNo he pogut evitar manllevar-te alguna idea de\nles que hi has exposat.\nSalut i fins aviat ;)\n21 d’octubre, 2011 00:07\nDiscurs complet del President Junqueras al 26è Con...


L’HOME QUE VA VENDRE EL MÓN DE DAVID BOWIE QUE ES REEDITARÀ AMB TÍTOL ORIGINAL - MÚSICA\nL’home que va vendre el món de David Bowie que es reeditarà amb títol original\nÀlbum de David Bowie del 1970 L'home que va vendre el món s'està reeditant amb el títol original i amb noves obres d'art.\nBowie tenia intenció inicialment de cridar el seu tercer àlbum d’estudi Metrobolist , un homenatge a Fritz Lang Metròpolis . Per a la seva versió als Estats Units, Mercury va canviar el títol a L'home que va vendre el món sense l’entrada de Bowie: de fet, les cintes mestres estèreo originals estaven etiquetades Metrobolist , amb el títol finalment ratllat.\nLa reedició del 2020 ha estat remesclada pel productor original Tony Visconti, a excepció del tema After All, que Tony va considerar perfecte tal qual.\nTot i que és la imatge de portada més coneguda de L'home que va vendre el món és la famosa sessió de fotos del vestit de Haddon Hall de Keith MacMillan, que es va utilitzar per al llançament de l'àlbum al Regne Unit i les posteriors reedicions internacionals. El Metrobolist la reedició tornarà a utilitzar una imatge de Weller per a la seva portada que s’assembla més al seu concepte original, tot i que a la funda de vinil també s’inclouran imatges alternatives i invisibles del rodatge de MacMillan.\nParlant el 2000, Bowie va dir que Weller va idear aquest tipus de dibuixos animats amb un aspecte molt subversiu i va introduir coses bastant personalitzades. De fet, l’edifici del fons de la historieta era l’hospital on s’havia compromès el meu germanastre. Per tant, per a mi tenia un gran ressò personal.\nLa reedició es publicarà el 6 de novembre en vinil negre de 180 grams, així com en edicions limitades, numerades en vinil daurat i blanc. Mireu la nova portada a continuació.\ncamel toe què és\ntatuatges que brillen a la foscor\nfantasma a la closca escarlata


Cal fer molt més!\nLa vigília de Nadal els diaris gironins informaren, amb fotografies i tot, de l'inici d’una campanya conjunta de Creu Roja i la Policia Municipal de Girona, que consisteix a facilitar flassades i begudes calentes als sense sostre que passen la nit a la intempèrie. La campanya dura fins al 15 de gener, o sigui, una vintena de nits, de la norantena que en té l'hivern. Sembla que també se’ls ofereix d’anar a passar aquella nit a La Sopa. D’entrada, en veure-ho, vaig quedar una mica astorat perquè, la veritat, a què treu cap aquesta campanya? Què resol?\nL’única solució acceptable per als sense sostre gironins, que són prop de dos-cents, és de facilitar-los un lloc per dormir cada nit amb un mínim de comoditat i seguretat, amb els serveis higiènics indispensables i les necessitats alimentàries satisfetes.\nSorprèn que l'Ajuntament, que no ha estat capaç de resoldre el problema dels sense llar, doni suport directe a aquesta acció gairebé grotesca, amb la participació de la Policia Municipal.\nLa campanya anunciada a toc de trompeta és un pegat temporal que no puc evitar de pensar que deu tenir la finalitat d’animar-nos a seguir consumint sense defallir, no fos cas que ens deixéssim entendrir per les notícies constants sobre la pobra gent que ha de dormir al carrer i que té problemes per menjar, i dediquéssim una part dels nostres diners a ajudar-los en lloc de comprar, com sembla que és la nostra obligació.\nSom davant d’una prova fefaent de la hipocresia social en què d’una o altra manera participem, conscientment o inconscient. El problema de qui dorm al ras i passa gana és de justícia social i només es pot resoldre amb accions fermes i decidides que aportin solucions reals, no pegats. La ciutadania ha d’exigir que tothom pugui dormir sota teulada, amb els serveis mínims coberts i l’alimentació assegurada.\nCal adreçar tots els esforços, com a simples ciutadans o com a membres de partits o organitzacions polítiques o socials, a aconseguir un sistema fonamentat en la justícia, que elimini en poc temps el desequilibri cada vegada més accentuat entre persones pobres i persones riques, entre les més afavorides i les més desafavorides, entre els marginats i exclosos i els qui excloem i marginem, encara que sigui, com ja he dit abans, inconscientment o conscient.\nÉs urgent que siguem crítics amb el sistema econòmic i polític en què estem immergits i ens decidim a treballar per capgirar-lo o canviar-lo per un altre que sigui just i igualitari, que no creï les desigualtats, les diferències brutals que ara hi ha.\nHem de ser conscients que tot tendeix a portar-nos cap a l'individualisme i l’egoisme, cap a vigilar que el del costat no ens passi al davant; hem de renunciar a aquesta lluita ferotge per aconseguir sentir-nos per sobre dels altres, cosa que, ens diuen, ens hauria de fer feliços i en el fons ens porta a una competitivitat que té com a objectiu primordial el lucre dels poderosos a costa de la majoria de la societat i del planeta.\nSi aconseguim redreçar la situació tota l’acció assistencial que nombroses entitats i associacions duen a terme, amb voluntat i molts esforços, per ajudar els més pobres, els marginats, els exclosos, esdevindrà innecessària. No caldrà que ens dediquem a ajudar els altres donant-los una mica del que ens sobra. Hem d’aconseguir que tothom tingui el que necessita per viure.\nEstic ben segur que tant els voluntaris de Creu Roja com la Policia Municipal actuen amb tota bona fe i voluntat de ser útils, però potser ho fan una mica irreflexivament, moguts per la inèrcia dels molts anys que han fet la mateixa campanya i els manca de ser una mica crítics, amb la societat i amb ells mateixos.\nDIARI DE GIRONA – 11 de gener de 2010


Política de privacitat | Administració de Finques Nonell i Mateu\nTitular: Administració de Finques Nonell i Mateu s.l.\nDomicili social: Passeig Maragall 150\nRegistri Mercantil de Barcelona, Volum 45634, foli 67, fulla 494115, inscripció 1. Data: 15 de novembre de 2016\nTelèfon: 93 302 46 26\nDes de Nonell i Mateu s.l. estem profundament compromesos amb la defensa i protecció dels drets de protecció de dades personals de tots els nostres clients i usuaris, complint sempre amb totes les obligacions legalment disposades en la Llei Orgànica 15/1999, de 13 de desembre, de Protecció de Dades (LOPD) i el Reial decret 1720/2007, de 21 de desembre, pel qual s’aprova el Reglament de desenvolupament de la Llei Orgànica 15/1999, de 13 de desembre, de protecció de dades de caràcter personal (RLOPD).\nDurant la utilització del nostre lloc web, existeixen diferents vies a través de les quals pot facilitar-nos les seves dades personals. Aquestes dades seran tractats en tot cas de conformitat amb la normativa vigent, sent sotmesos a les mesures de seguretat, jurídiques i tecnològiques que anessin necessàries per a la seva adequada protecció.\nTotes les dades que ens facilitis són emmagatzemats i tractats en un fitxer automatitzat que es troba degudament inscrit davant l’Agència Espanyola de Protecció de Dades (AEPD). Pots consultar tots els fitxers amb els quals explica la nostra entitat des del següent link de l’AEPD.\nEn cas de no facilitar les dades sol·licitades, no serà possible registrar-se com a usuari, sol·licitar informació o donar compliment a les finalitat indicades a continuació.\nTotes les dades personals facilitats a Nonell i Mateu s.l., amb independència del mitjà a través del que es realitzi aquest lliurament, tindran com a objectiu les següents finalitats:\nTramitar i gestionar la seva alta en la nostra plataforma de gestió de clients.\nRemetre comunicacions comercials, promocionals i publicitàries per via electrònica, en relació a productes i serveis del sector.\nElaboració d’informes estadístics en relació als accessos i interessos mostrats per part dels usuaris a través del lloc web.\nEn cap concepte durem a terme cap de les següents activitats:\nTransferir-los a altres estats, sense el consentiment previ per part dels titulars de les dades.\nEn cap cas els menors de 14 anys podran remetre’ns dades personals a través del nostre lloc web o qualsevol un altre mitjà, sent automàticament eliminats per incomplir la nostra política de privadesa, així com no ser conforme a la normativa vigent.\nEl nostre lloc web compta amb Cookies i fitxers d’activitat que ens permeten conèixer, de forma completament anònima, l’activitat que els nostres usuaris realitzen a través del nostre lloc web.\nL’eina utilitzada per al control i anàlisi de les visites rebudes és Google Analytics. Es tracta d’un servei analític de Web prestat per Google, Inc., una companyia de Delaware l’oficina principal de la qual està en 1600 Amphitheatre Parkway, Mountain View (Califòrnia), CA 94043, Estats Units (“Google”).\nGoogle Analytics utilitza “cookies”, que són arxius de text situats en l’ordinador, per ajudar a analitzar anònimament l’ús que fan els usuaris del lloc web.\nLa informació que genera la cookie sobre l’ús del website (incloent l’adreça IP) serà directament transmesa i arxivada per Google en servidors d’Estats Units. Google usarà aquesta informació per compte nostre amb el propòsit de tenir informació de l’ús de la web, recopilant informes de l’activitat i prestant altres serveis relacionats amb la nostra activitat i l’ús d’Internet. Google podrà transmetre aquesta informació a tercers quan així l’hi requereixi la legislació, o quan dites terceres processin la informació per compte de Google.\nGoogle no associarà la teva adreça IP amb cap altra dada del que disposi Google. Pots rebutjar aquest tractament de les dades rebutjant l’ús de cookies mitjançant la selecció de la configuració apropiada del navegador, no obstant això, en resti cas és possible que la nostra plataforma no funcioni correctament. En utilitzar aquesta web consents el tractament de la informació referida per Google en la forma i per a les finalitats a dalt indicades.\nPer a més informació, pot consultar la Política de Privadesa de Google.\nCom us hem indicat anteriorment, una de les finalitats per les quals tractarem les vostres dades personals (en cas que ens els hàgiu facilitat és per remetre-us comunicacions electròniques amb informació rellevant i d’actualitat. Sempre que realitzem alguna comunicació d’aquest tipus serà realitzada únicament a aquells usuaris que haguessin autoritzat prèviament la recepció de la mateixa.\nEn tot cas, t’informem que pots exercir els teus drets d’Accés, Rectificació, Cancel·lació i/o Oposició per escrit, i adjuntant en tot caso una còpia del teu DNI, passaport o document oficial amb el qual puguem acreditar la teva identitat. Les dades que rebem únicament seran conservats a l’efecte de poder acreditar la sol·licitud d’exercici de drets realitzada.\nRonda Universitat 12, 8a planta · 08007 Barcelona


El Sant Jordi confinat 2020 ja té guanyadors – Ràdio Flix\nPublished on Abril 27th, 2020 | by Jordi\nEl Sant Jordi confinat 2020 ja té guanyadors\nEl balcó de Rita Marin ha estat el guanyador del concurs “d’engalanar el balcó amb roses, senyeres i dracs” i el premi finalista ha estat per a Tere Treig i J.D. Abelló. Aquesta va ser la decisió del jurat que es feu pública a les xarxes divendres passat al vespre. També es va anunciar els guanyadors del concurs de punts de llibre que han estat, en categoria adult, Núria Martinez i en categoria infantil Jan Mataró.\nAquest matí Pau Guiu, regidor de Cultura i Festes i Tradicions de l’Ajuntament de Flix ens ha explicat que una trentena de balcons han participat en el concurs, tot i que, li consta que han estat molts més els que es van engalanar per la diada de Sant Jordi a Flix . El concurs de punts de llibre ha comptat amb 20 participants. També, moltes persones van participar publicant a les xarxes gravacions amb la recitació de fragments de llibres. Pau Guiu ha valorat satisfactòriament la gran implicació de tothom en els actes organitzats per celebrar un Sant Jordi confinat per la pandèmia.\nTags: Confinament, Sant Jordi\nL’Atenció Primària intensifica el seguiment telemàtic a la població més vulnerable →\nAscó participa en l’estudi de prevalença del covid-19 que es fa a nivell de tot l’Estat. Entrevista amb Miquel Àngel Ribes, alcalde de la població →\nLes costureres solidàries confeccionen mascaretes per als nens i nenes de Flix →\nNormalitat a Flix en el primer dia de sortida dels infants al carrer. Entrevista amb Francesc Barbero, batlle de la població →\nEl CAP de Flix farà ecografies per detectar lesions pulmonars causades pel covid-19\nA les pistes municipals ja es pot jugar a tennis i pàdel


El declivi de les humanitats (Laura Borràs)\nEl declivi de les humanitats\n4 min. 12/07/2013 00:00\nFa quinze dies llegia amb tant d'interès com preocupació un article del New York Times que parlava del declivi i la caiguda de les llicenciatures humanístiques als Estats Units. El 26 de juny, l'ARA recollia en aquestes mateixes pàgines un article que David Brooks havia publicat al mateix NYT amb el títol La vocació humanista , que ja plantejava el dramatisme de la situació amb xifres veritablement significatives, que situaven la caiguda de les vocacions humanístiques en un terç del total de titulacions que tenien lloc ara fa cinquanta anys, la qual cosa significa que s'ha passat d'un 17% a un 7% del total de llicenciats a la universitat americana.\nPrecisament perquè l'articulista formava part dels especialistes que van publicar -tot en una mateixa setmana!- l'informe de l'American Academy of Arts and Sciences, eloqüentment titulat The Heart of the Matter , m'endinsava en el seu article temorosa que si els resultats allà eren extremadament preocupants, el paral·lelisme amb la situació que vivim aquí fos directament insostenible. Una frase em va colpir del seu article: "Les humanitats estan cometent suïcidi perquè molts humanistes han perdut la fe en la seva tasca". Duríssima constatació. No és el meu cas. En absolut! Això no obstant, les meves darreres experiències docents després de 19 anys ininterromputs d'exercici docent a la universitat m'obliguen a ser especialment cauta a l'hora de fer valoracions optimistes. Qualsevol professor en actiu pot constatar que -en els darrers anys- ha tingut lloc una caiguda en picat de la capacitat discursiva de la majoria dels estudiants, de la seva autonomia i dels seus interessos en relació als estudis que desenvolupen. I, tanmateix, continuo sent optimista perquè les bones experiències obtingudes sempre compensen les dolentes. Així ha de ser. Així vull que sigui. Però la situació respecte de les disciplines de la imaginació i la memòria, les que gestionen el passat col·lectiu i forgen escenaris que puguin ser el marc intel·lectual, el context a partir del qual poder comprendre un món en contínua transformació, esdevé crítica per moments i per molts motius.\nLes quasi cent pàgines de l'informe, que aspira a ressituar les humanitats en el moll de l'os de la formació i de la cultura d'un país que es vol tolerant, crític i obert al futur perquè manté l'herència del passat i hi persevera, presenten tot un conjunt d'idees -noves i velles- que permetin reconduir la situació. Alguns dels especialistes que hi han participat -historiadors, científics, músics, arquitectes, actors, documentalistes, directors, professors, periodistes...- han aparegut també en un vídeo que vol conscienciar la societat de la gravetat del problema. Sembla que no n'aprenem i que, un cop més -i per enèsima vegada!-, cal tornar a esmentar les virtuts de les difuntes humanitats.\n¿De veritat que no sabem per a què serveixen o simplement no volem aprendre-ho? ¿Encara cal tornar a repetir com de valuosa ens és la seva aparent inutilitat? Les humanitats ens ajuden a saber qui som i com són els que ens envolten, ens permeten entendre'ns i suportar-nos. Les humanitats construeixen identitats, generen empatia i tolerància a partir de la constatació i l'acceptació de la diferència, promouen la col·laboració, la comprensió, la reflexió... L'ensenyament humanístic s'ha vist -i a casa nostra per motius lingüístics i ideològics- extraordinàriament afeblit. Però ens calen professionals de la llengua i de la literatura, que és com dir professionals de la paraula, de la comunicació, com ens calen creadors que donin forma a l'imaginari col·lectiu.\nEn aquest vídeo relacionat amb la publicació de l'informe sobre les humanitats, Georges Lucas -sí, sí, el de La guerra de les galàxies -, hi afirma: "Les ciències són el com, les humanitats són el perquè". John W. Rowe -un dels ponents de l'informe- afirmava en la seva presentació pública que una mala inversió en les humanitats i les ciències socials acabaria tenint un cost molt car. Allà encara parlen de reducció de la inversió. Aquí parlem de retallades. Fet i fet, pel que fa al cas és el mateix. Les reduccions de la inversió en matèria d'ensenyament i cultura, en humanitats, tindran costos que seran molt i molt cars de pagar. Ara que, després de tot... ¿quin preu té el domini del llenguatge, l'articulació d'un discurs coherent, convincent, la capacitat d'emocionar-se amb la paraula, la música o la imatge, la de saber expressar una emoció? Probablement tenen un baix valor de mercat. Potser quan els mercats ja hagin tocat fons i s'ho hagin cruspit tot només ens quedarà la força de crear i bastir un projecte col·lectiu de remuntada falcat en els valors i en les emocions, i no pas en això que ha estat tan de moda: les especulacions borsàries.


Él-Ella – DiagonalTV\nPosted byminsk\t 19 Juny, 2002 23 Octubre, 2019\nEl món de la parella es basa, principalment, en la convivència de les accions més quotidianes i rutinàries que dia rere dia es realitzen. A partir d’aquesta premissa apareix aquesta sèrie de ficció. En un format basat en peces humorístiques de curta durada que formen un espai total de sis minuts, Él y ella ens mostra petits aspectes de la vida en parella en clau d’humor. Des de la típica trobada matinal al bany, passant pels problemes familiars i acabant en un preparatiu per a un viatge, els dos protagonistes ens introdueixen en accions conegudes per tots els telespectadors.\nPerò Él y ella no pretén ser una radiografia dels nostres moviments diaris, sinó que busca el somriure de l’espectador davant d’accions que, d’una manera més o menys directa, tots coneixem o hem patit. Això sí, basat en un humor fresc que parteix de la situació i que a través de escenes i diàlegs curts provoquen el somriure de l’espectador. És a dir, no es basa en la rialla fàcil de caiguda inoportuna, sinó en aquells pensaments o accions que tots amaguem o mostrem cada dia.\nCoproducció amb Tiburón TV. Format original: castellà. Altres formats: català. Sèrie de ficció basada en el seu format de Canadà Love Bugs, en clau d’humor sobre el món de la parella. Peces de curta durada que formen un conjunt de sis minuts. En el seu format català (45x6’), per a Telemadrid i canal 9 de València (190x6’), per a Canal Sur de Andalucía (125x6’) i per a Euskal Telebista (13x30’), en el seu format castellà. La sèrie ha aconseguit una mitjana de share del 18’2% a Madrid, amb puntes del 28%. Nominat al millor programa autonòmic per la Academia de las Ciencias y las Artes de Televisión 2002. La sèrie ha estat venuda a la cadena uruguaiana Teledoce Televisor a Color.\nXavier Borrell, Josep Maria Vidal


Calefacció | Electracomercial Centelles, SLU\nConsells per Estalviar Energia - Calefacció\nCalefacció elèctrica. Estalviar energia amb acumuladors de calor i tarifa nocturna 2.0:\nEls acumuladors de calor són aparells capaços d'emmagatzemar energia calorífica durant un període de temps, per alliberar-la després lentament, amb flux controlable. Són elements idonis per a calefacció ambiental atès que utilitzen les hores de la nit per emmagatzemar la calor, aprofitant al màxim els avantatges de la Tarifa Nocturna. L'usuari d'aquesta tarifa, obté un descompte d'un 53% en el preu de l'energia consumit durant les hores, nocturnes, i tenen un recàrrec del 3% en el preu del quilowatt hora consumida durant el dia.\nExisteixen dos tipus d'acumuladors, la diferència de les quals és la forma de cedir calor:\nAcumuladors estàtics: En aquest tipus d'aparells, la calor es cedeix principalment per radiació, a través de l'envoltant metàl·lica, i per una convenció natural, gràcies a l'aire que pot circular a través d'uns canals existents en la carcassa i en nucli de l'acumulador. A aquest efecte, disposen d'una entrada d'aire a la part inferior de l'aparell i una sortida per la part superior. L'aire de sortida es regula mitjançant una comporta.\nAcumuladors dinàmics: Els acumuladors dinàmics són similars als estàtics. També cedeix la calor per radiació, a través de l'envoltant metàl·lica, però la convecció és forçada mitjançant una turbina que fa circular l'aire pels conductes o canals existents en el nucli de l'acumulador.\n1. Bloc acumulador: El nucli acumulador està constituït per plaques de material refractari (magnesita) que han de presentar una calor específica elevada i la màxima densitat, ja que la capacitat per emmagatzemar calor depèn d'aquests dos paràmetres. La temperatura màxima que s'assoleix al final del període de càrrega en el nucli de l'acumulador és de 600 a 700 º C.\n2. Resistències calefactores: Els elements calefactors (resistències) s'insereixen en cavitats o canals situats a l'interior del nucli acumulador, de manera que escalfen tota la massa del refractorio uniformement.\n3. Aïllament tèrmic: El bloc acumulador està envoltat amb aïllant tèrmic per conservar la calor acumuleu i limitar la temperatura superficial del moble de l'aparell.\n4. Dispositiu de seguretat: Generalment els acumuladors disposen d'un limitador tèrmic o d'un termòstat de seguretat, per desconnectar l'aparell si, per qualsevol motiu, es produeix una avaluació inadequada de la temperatura (per exemple, una disfunció en el sistema de regulació del sistema de càrrega).\n5. Termòstat: N'hi dos, un per regular la càrrega i un altre per a l'emissió de calor.\nCalefacció elèctrica per cable radiant amb sistemes d'acumulació (base + suport, tarifa nocturna 2.0):\nLa calefacció elèctrica per cable radiant és un sistema de calefacció no visible, que integra dues parts diferenciades pel que fa a l'ús d'horari i complementàries pel seu funcionament: calefacció de base i calefacció de suport.\nCalefacció de base:\nAquest sistema calefactor instal·lat a terra queda connectat exclusivament durant el període de la nit, quan la tarifa nocturna té una reducció del 53% en el preu del kWh. La calefacció de base instal·lada a terra, acumula calor durant el període de tarifa reduïda, que restitueix a l'ambient sense gastar energia durant el període de les hores restants.La quantitat de calor acumulat a terra ve determinada per la temperatura exterior, ja que disposa d'una sonda que detecta la temperatura.\nAtès que la temperatura interior s'incrementa en alguns graus a causa de les aportacions de calor gratuïta generada per les persones, il·luminació, aigua calenta sanitària, electrodomèstics, insolació durant el dia, etc., que la quantia d'aquestes aportacions és imprevisible i no detectable per la sonda de la reguladora situada a l'exterior i que aquest no funciona durant les hores diürnes, és imprescindible comptar amb un sistema calefactor de suport complementari que permeti una regulació exacta del nivell de confort desitjat en cada estada.\nCalefacció de suport:\nAquest sistema calefactor independent, de potència reduïda atès que només intervé compensant les variacions de la temperatura interior que el sistema de base no pot detectar ni corregir, és complementari de la calefacció de base per acumulació. Consisteix en cables calefactors integrats a terra, per damunt dels cables del sistema de base, connectats a la xarxa elèctrica a través d'un termòstat automàtic d'ambient en cada habitació o dependència.\nLa seva funció és mantenir durant les 24 hores al dia la temperatura exacta desitjada per l'usuari en cada habitació. Una altra opció per a la calefacció de suport és la instal·lació de convectors elèctrics per completar l'aportació de calor fins a la temperatura prèviament seleccionada en cada habitació.\nL'ajust de les temperatures volgut mitjançant els termòstats situats en les diferents dependències és molt important per aconseguir el més gran confort del seu sistema de calefacció.\nSi el seu habitatge és de recent construcció, la mateixa humitat dels materials pot provocar un consum entre un 20 i un 30% més gran del que és normal en la primera temporada de funcionament, independentment del sistema de calefacció de què disposi.


Patronat Municipal Esports de Valls - Activitats Especials Estiu\nInici Activitats Activitats Estiu Activitats Especials\nActivitats Especials Estiu\nActivitat adreçada a nadons de 6 mesos als 3 anys acompanyats d’un adult, preferiblement el pare o la mare. Aquesta activitat pretén familiaritzar el nadó amb el medi aquàtic i aprofita el lligam afectiu com a eina de treball. Sessions de 45'\n1r torn: Del 27 de juny al 27 de juliol\n2n torn: Del 28 de juny al 28 de juliol\nHorari: De 18h a 18.45h\nPreu / torn\nNo abonats: 50€\nInstal·lació: Centre Esportiu Municipal El Fornàs Cursos:\n1r torn: Dilluns i dimecres\n2n torn: Dimarts i dijous\nActivitat aquàtica per a embarassades fins al vuitè mes de gestació. Permet mantenir la condició física i alleujar les càrregues que suporten les embarassades: mal d’esquena, pesadesa a les cames, etc. Es realitza a la piscina gran i petita. Sessions de 45'.\nDates: Del 28 de juny al 28 de juliol\nHorari: Dimarts i dijous, 19h a 19.45h\nNo abonats: 40,20€\nInstal·lació: Centre Esportiu Municipal El Fornàs


Lenovo - Viquipèdia, l'enciclopèdia lliure\nCampus empresarial de Lenovo a Pequín, Xina\nelectrònica, maquinari i telèfon intel·ligent\n(1984; fa 38 anys (1984)), Pequín\nTelèfon intel·ligent, Ordinador de sobretaula, Servidor, Ordinador portàtil, Tauleta tàctil, Ordinador personal ultraportàtil, Perifèrics, Impressora, Televisió, Escàners, Memòria d'ordinador\nDestricte de Haidian District, Pequín, Xina\n4.016 milions de dòlars (2015)\n46.296 milions de dòlars (2015)\n1.108 milions de dòlars (2015)\n837 milions de dòlars (2015)\n27.081 milions de dòlars (2015)\nThinkpad X 61 tablet\nVista del trackpad i trackpoint que ve en els Thinkpad X 120\nLenovo (en xinès:联想集团, pinyin:Liánxiǎng jítuán) és una empresa que fabrica ordinadors, tablets i telèfons intel·ligents. Lenovo és un acrònim de "Le" (llegenda) i "novo" (pseudollatí per a "nou"), és a dir "Nova Llegenda".\nLa companyia produeix ordinadors de sobretaula, portàtils, servidors, PDA i mans lliures per a telèfons mòbils. També proveeix tecnologia d'informació d'integració i serveis de suport, i la seva unitat QDI ofereix contractes de manufactura. La companyia també ofereix accés a Internet a través del seu portal Fm365.com.\nLa seva seu central està situada en Raleigh, Carolina del Nord, Estats Units, a la mateixa ciutat que el grup ThinkPad d'IBM i a Pequín, Xina. Està constituïda a Hong Kong.\nActualment, el 39,6% de Lenovo és propietat de socis públics, el 42,4% de Legend Holdings Límit, el 7,9% d'IBM i el 10,1% de Texas Pacific Group, General Atlantic i Newbridge Capital LLC. A causa que l'Acadèmia Xinesa de les Ciències, una agència del govern de la Xina, posseeix el 65% de Legend Holdings, efectivament el govern d'aquest país posseeix el 27,5% de Lenovo i és per tant el soci majoritari.\nLenovo és coneguda per haver instal·lat spyware i bloatware als seus equips, i per això ha perdut la confiança dels consumidors.\nLa companyia va ser fundada el 1984 per un grup d'11 enginyers liderats per Liu Chuanzi a Pequín com Legend Group Ltd and New Technology Developer Incorporated. L'esmentada companyia va ser incorporada el 1988 a Hong Kong. S'ha convertit en el fabricant més gran de computadors domèstics i de tercers, que són distribuïts a través dels seus magatzems al voltant del món.\nA la companyia s'hi va fer una reestructuració i va ser separada en dues entitats. Aquestes van ser Lenovo i Digital China Holdings Limited. Lenovo seria el fabricant d'ordinadors personals i Digital Xina un distribuïdor de productes i serveis IT.\nEl 2005 Lenovo va comprar la divisió d'ordinadors d'IBM, i això la va convertir en el fabricant de computadors més gran del món. Lenovo va pagar 1.270 milions de dòlars a IBM que consistia en 655 milions en efectiu i 600 en accions de Lenovo. Com a resultat de l'adquisició, Lenovo va obtenir els drets de les línies de productes així com les marques registrades tal com ThinkVision, ThinkPad, ThinkVantage, ThinkCentre, Aptiva i NetVista. L'1 de maig del 2005, IBM posseïa el 19,9% de Lenovo.\n1981: IBM PCD presenta el seu primer ordinador personal: l'IBM PC.\n1984: IBM PCD presenta el seu primer ordinador mòbil: el PC mòbil d'IBM de 13,5 quilos de pes. Amb una inversió de capital inicial de tan sols 200.000 RMB, (25.000 USD), el president fundador de Lenovo, Liu Chuanzhi, i 10 col·laboradors més que comparteixen la seva mateixa ideologia, crea l'empresa New Technology Developer Inc. (predecessora de Legend Group) finançada per l'Acadèmia de les ciències xinesa.\n1987: IBM PCD presenta l'ordinador personal System/2. Legend implanta amb èxit la targeta amb caràcters xinesos Legend.\n1988: La targeta amb caràcters xinesos de Legend rep el màxim guardó al progrés científic-tecnològic nacional de la Xina (National Science-Technology Progress Award). Creació de Legend Hong Kong.\n1989: Creació de Beijing Legend Computer Group Co.\n1990: Es llança al mercat el primer PC de Legend. Legend passa de ser un agent per a la importació de productes informàtics a produir i vendre productes informàtics amb la seva pròpia marca. El programa Xina Torch Program ratifica i accepta els PC de Legend.\n1992: IBM PCD presenta ThinkPad, el primer portàtil del sector amb una pantalla de transistor de pel·lícula prima (TFT) en color de 10,4 polzades i un dispositiu de punter TrackPoint (bola vermella). Legend crea el concepte Home PC (ordinador personal) i els ordinadors Home PC 1 + 1 de Legend surten al mercat.\n1993: Legend entra en l'era Pentium i crea el primer PC “586” de la Xina.\nLegend estableix una xarxa d'ordinadors per a consum 1+1.\n1994: IBM PCD presenta el primer portàtil del sector amb CD-ROM integrat: el ThinkPad 755CD. Legend cotitza a la borsa de Hong Kong. Es crea formalment la divisió empresarial de PC de Legend.\n1995: IBM PCD presenta el teclat “papallona”. IBM PCD es trasllada de Boca Raton (Florida) a Raleigh (Carolina del Nord). Legend presenta el primer servidor amb la seva pròpia marca.\n1996: Legend es converteix en el líder de mercat xinès per primera vegada. Legend presenta el primer portàtil de la marca Legend.\n1997: IBM PCD presenta el primer portàtil del sector amb DVD-ROM: el ThinkPad 770. Legend signa un contracte de propietat intel·lectual amb Microsoft, el tracte més avantatjós que la Xina va fer en aquesta època. Legend llança la primera impressora làser multifunció.\n1998: IBM PCD presenta el primer dispositiu ThinkLight del sector, una petita llum que il·lumina el teclat ideal per a entorns amb poca llum com, per exemple, un avió.\n1998: Es fabrica el PC de Legend que arriba al milió. El president d'Intel, Andy Grove, va conduir la cerimònia, i es va endur el PC per exposar-lo a la col·lecció del museu d'Intel. Legend inaugura la primera Legend Shop.\n1999: IBM PCD presenta el primer mini portàtil del sector, amb un pes que no arriba a 1,3 quilos, ports estàndard i un teclat que és el 95 per cent de la grandària completa. IBM PCD anuncia la seva retirada del mercat al detall. IBM PCD presenta el primer PC del sector amb un xip de seguretat integrat. Legend es converteix en el primer proveïdor de PC de la regió d'Àsia Pacífic i lidera el rànquing nacional xinès de les 100 primeres empreses d'electrònica. Legend llança el seu pioner Internet PC, amb la funció “One-Touch-to-the-Net”, que facilita l'accés a Internet a milions d'usuaris de PC.\n2000: IBM PCD ven el seu Computador portatil ThinkPad, que arriba als 10 milions. Les accions de Legend augmenten vertiginosament de valor i Legend es converteix en valor constituent de l'índex Hang Seng, el valor de tecnologia punta més emblemàtic de Hong Kong. Legend es troba entre els 10 primers proveïdors de sistemes PC millor dirigits del món. Legend és considerat “La principal companyia de la República Popular de la Xina” a les principals revistes financeres del món.\n2001: Un portàtil d'IBM amb xip de seguretat incorporat es converteix en el primer del sector que obté la certificació de Trusted Computing Platform Alliance, organització del sector que estableix estàndards de seguretat de dades. Legend s'independitza amb èxit de Digital Xina Co. Ltd., que cotitza separadament en la borsa de Hong Kong. Yang Yuanqing és nomenat president i director general de Legend. Legend és el primer a introduir el concepte de “llar digital” i llança el PC d'habilitació d'accessoris.\n2002: IBM PCD presenta ImageUltra i Rapid Restore, les primeres tecnologies de recuperació automàtica de dades de la seva classe. IBM PCD anuncia l'acord de outsourcing dels sistemes de sobretaula amb Sanmina-SCI. Legend presenta la seva primera convenció sobre innovació tecnològica, “Legend World 2002”, que obre la “era tecnològica” de Legend. Legend introdueix el seu concepte visionari per al futur de les aplicacions i el desenvolupament tecnològic, el seu projecte d'aplicacions de col·laboració, així com les seves estratègies d'implementació d'aquest tipus d'aplicacions.\n2002: El superordinador de Legend, DeepComp 1800, surt al mercat. Es tracta del primer ordinador xinès amb 1.000 GFLOP (operacions de coma flotant per segon) i el sistema més ràpid del país per a ús particular. Ocupa el lloc número 43 en la llista dels 500 ordinadors més ràpids del món. Anunci de l'empresa conjunta de telèfons mòbils que marca l'entrada formal de Legend al mercat de telefonia mòbil.\n2003: IBM PCD presenta el primer ordinador portàtil del sector amb una bateria de vida ampliada amb autonomia de fins a 11 hores. IBM PCD presenta la seva línia de sistemes de sobretaula ThinkCentre. IBM PCD presenta Activi Protection System, el primer portàtil del sector amb coixí de seguretat que protegeix el disc dur i les dades en cas que es produeixi una caiguda del sistema. IBM PCD ven el seu portàtil ThinkPad que suma 20 milions. Legend anuncia la creació del seu nou logotip “Lenovo” i es prepara per a l'expansió al mercat internacional. Lenovo, basant-se a la tecnologia d'aplicacions de col·laboració, crea el grup de treball IGRS juntament amb algunes grans empreses i el Ministeri de la indústria de la informació xinès per promoure l'establiment de l'estàndard del sector. Lenovo realitza la campanya Lenovo Tech Xou 2003 a escala nacional per promocionar la seva innovació. Lenovo desenvolupa DeepComp 6800 al novembre de 2003 amb gran èxit. L'empresa se situa en el lloc número 14 de la llista global.\n2004: IBM PCD presenta el portàtil ultracompacte ThinkCentre, que és més petit que una capsa de cereals. IBM PCD presenta el primer portàtil que té un lector d'empremtes dactilars. IBM PCD ven el seu PC que suma 100 milions (incloent-hi sistemes portàtils i de sobretaula). Lenovo es converteix en soci olímpic internacional. És la primera empresa xinesa que es converteix en soci d'equips informàtics del COI. Lenovo decideix desenvolupar el mercat rural amb el llançament de la sèrie de PC “Yuanmeng”, dissenyats per a usuaris urbans particulars. Lenovo i IBM anuncien un acord mitjançant el qual Lenovo adquirirà IBM Personal Computing Division, el seu negoci global de PC (sistemes portàtils i de sobretaula). L'adquisició dona pas a un líder de PC global de primer ordre (la tercera empresa més important).\n2005: Lenovo compra la divisió d'informàtica personal d'IBM, fent d'aquesta empresa un nou competidor internacional TU i la tercera empresa informàtica més gran del món.\n2005: Lenovo anuncia una inversió estratègica de 350 milions d'US$ amb tres importants empreses amb capitals propis: Texas Pacific Group, General Atlantic LLC i Newbridge Capital LLC.\n2005: Lenovo crea un nou Centre d'Innovació a Research Triangle Park, N.C., per permetre la col·laboració entre els clients, socis, solucions per a proveïdors i ISVs, en la creació de noves solucions informàtiques.\n2005: Lenovo presenta la tauleta més prima, lleugera i segura del mercat, la ThinkPad X41 Tablet.\n2005: Lenovo presenta el primer ThinkPad de pantalla panoràmica amb tecnologia WAN sense fil incorporada, el ThinkPad Z60, disponible per primera vegada amb coberta de titani.\n2005: Lenovo es converteix en el proveïdor més gran mundial de PC amb compatibilitat biomètrica en vendre el seu PC nombre un milió amb lector d'empremtes dactilars integrat.\n2005: William J. Amelio és nomenat Director general i President de Lenovo.\n2006: Lenovo presenta els primers PC portàtils ThinkPad de doble nucli, que milloren la productivitat i augmenten la vida de la bateria fins a 11 hores.\n2006: La tecnologia de Lenovo dona un suport als Jocs Olímpics d'Hivern de 2006 de Torí, Itàlia, amb 5.000 PC de sobretaula, 350 servidors i 1.000 ordinadors portàtils. Lenovo també ofereix set sales d'Internet per als atletes olímpics i els visitants.\n2006: Els primers productes Lenovo fora de la Xina fan el seu debut al mercat internacional.\n2007: Lenovo guanya el concurs de disseny per a la Torxa Olímpica de Pequín 2008 amb el disseny “El núvol de la promesa”. L'empresa va utilitzar 30 persones entre enginyers i dissenyadors treballant durant 10 mesos. I és el principal patrocinador de l'equip WilliamsF1\n2007: Lenovo anuncia que començarà a comercialitzar portàtils amb Linux preinstalat.\n2009: Lenovo anuncia la comercialització de la distribució Ubuntu de Linux preinstalat. Lenovo passa a ser el proveïdor oficial de l'equip Vodafone McLaren Mercedes de Formula 1.\n2010: Lenovo comença la distribució massiva del seu primer PC "tot en un" la AIO C300.\n2011: Lenovo compra la Divisió Informàtica de NEC per formar l'empresa més gran d'Àsia i Orient.\n2011: Lenovo anuncia el llançament dels seus tres models de tauletes, la “IdeaPad K1 amb Android 3.1”, la “IdeaPad P1 amb Windows 7” i la “ThinkPad amb Android 3.1”.\n2012: Lenovo compra el fabricant més gran d'electrodomèstics brasiler CCE.\n2013: El juliol Lenovo desbanca Hewlett-Packard com a líder mundial dels ordinadors.\n2014: Lenovo compra el negoci de servidors d'IBM per 1.690 milions d'euros.\n2014: Lenovo compra Motorola a Google per 2.910 milions de dòlars.\n↑ «It's official: Motorola Mobility now belongs to Lenovo - CNET». cnet.com. [Consulta: 25 desembre 2014].\n↑ 2,0 2,1 2,2 2,3 2,4 «Financial Statements for Lenovo Group Limited». Falta indicar la publicació. Lenovo [Consulta: 21 maig 2015]. «As of 2015-03-31»\n↑ Lenovo's Superfish security snafu blows up in its face - CNET\n↑ Cazan a Lenovo instalando bloatware desde la BIOS de sus laptop\n↑ 5,0 5,1 «Por qué Lenovo le compró Motorola a Google». [Consulta: 30 gener 2014].\nA Wikimedia Commons hi ha contingut multimèdia relatiu a: Lenovo\nObtingut de «https://ca.wikipedia.org/w/index.php?title=Lenovo&oldid=28121157»\nLa pàgina va ser modificada per darrera vegada el 27 ago 2021 a les 12:08.


Retiren 16 tones de residus entre l'Estartit i el Cap de Creus en menys d'un any • Ràdio Capital de l'Empordà\nRetiren 16 tones de residus entre l’Estartit i el Cap de Creus en menys d’un any\nL'objectiu és protegir la posidònia de la Costa Brava, afectada per les boies de fondeig\nLa Generalitat ha retirat més de 16 tones de residus en menys d’un any entre en Baix Ter i el Cap de Creus en un projecte per protegir la posidònia afectada per morts de les boies de fondeig. S’hi han invertit més de 120.000 euros.\nHabitualment els morts de fondeig que subjecten les boies on s’amarren les embarcacions són estructures pesades de formigó.\nSi s’instal·len malament, poden acabar afectant les praderies de posidònia. Algunes de les propostes per protegir la posidònia han estat col·locar boies intermèdies per evitar el borneig de les cadenes sobre el fons marí, o utilitzar un fondeig de baix impacte.\nEn els casos en els quals el mort de fondeig s’ha trobat plenament integrat en la praderia, s’ha aconsellat no extraure’l. En total s’ha revisat una superfície de 52 hectàrees, corresponents a 10 camps de fondeig situats a Cala Montgó, a Torroella de Montgrí; i Port-lligat, a Cadaqués, entre altres.\nArticle anteriorTal dia com avui – 3 juliol\nArticle següentBad Gyal, Boikot o Kharloss Selektah a les Barraques de Palafrugell


L'EartVic al Barcelona NiceOne\nel dia de desembre 01, 2019\nLa passada setmana, alumnes i professors dels CFGS de Gràfica Interactiva, Animació per Videojocs, Forja, Fosa i Escultura vam visitar la fira de videojocs Nice One Barcelona, on vam poder gaudir i experimentar amb les darreres tendències en l'oci i els audiovisuals interactius.\nA més a més, en aquesta edició des de l'Escola d'Art de Vic hem pogut participar activament en la preparació i muntatge de l'experiència immersiva Man Of Medan, promoguda pel Departament d'Educació i l'empresa japonesa de Videjocs Bandai Namco. Des dels diferents CFGS s'han elaborat videos i elements d'atrezzo en coordinació amb més de 30 escoles d'Ensenyaments Artístics i Formació Professional.\nAlumnes de forja, fosa, animació i escultura van participar amb el disseny de dues campanes; una feta de bronze de campanes i l'altra feta de llautó, amb motlles de fosa directa. També van dissenyar una reixa de grans dimensions per a la bodega i una altra, que simula una reixa de ventilació; la porta de sortida de l'escape room.\nEn resum, una experiència amb un resultat molt satisfactori!


By ADUB14 de octubre de 2019diciembre 20th, 2021No Comments\nEs tracta d’un curs que combina la pràctica i la teoria per primera vegada en format virtual, i que vol apropar el món del debat universitari als estudiants de la nostra universitat. Aquest curs tractarà temes d’oratòria en general, com l’expressió corporal i no verbal i la construcció de discursos, però també té l’objectiu de fer pensar i raonar als estudiants, i de millorar la seva lógica. A classe també s’enfrontaran en debats (formats acadèmic i parlamentari) on hauran d’aplicar totes les estratègies i els conceptes ensenyats, parlant de temes molt diversos.\nGRUP COMPLET – Grup Dilluns – entre les 18:00h i les 20:00h, FACULTAT DE DRET UB\nGRUP COMPLET – Grup Dilluns – entre les 13:00h i les 15:00h, FACULTAT DE DRET UB\nGRUP COMPLET – Grup Dimarts – entre les 19:30h i les 21:30h, EDIFICI HISTÓRIC UB\nDonar eines per parlar en públic i millorar l’oratòria dels participants, així com ensenyar-los a planificar i afontar discursos. Fomentar l’esperit crític i augmentar la capacitat de raonament dels estudiants, de manera que puguin desenvolupar les seves idees de manera lógica i distinguir els punts febles dels arguments d’altres i dels propis. Familiaritzar-los amb les normes bàsiques dels principals formats del debat universitari del moment: acadèmic i parlamentari. Entendre els rols dels oradors i les estratègies associades a cada part del debat. Conèixer el món del debat competitiu del moment, a l’àmbit local, nacional e internacional.\nConstrucció de discursos: gestió de nervis, estratègies i estructura del discurs. Argumentació i refutació: lógica, falàcies, métode ARE. Debat acadèmic: normes, rols dels oradors, tècniques. Debat parlamentari: normes, rols dels oradors, cambres i conceptes de BP. Debat universitari: funcionament i circuit actual.\nEs valoren l’expressió verbal i no verbal, així com la comprensió dels formats de debat tractats. El requisit per superar el curs és completar un 80% de la participació corresponent al curs (compten les classes pràctiques i les activitats al llarg del curs).


La Bici i els nous camins.: d’octubre 2012\nPublicat per Jeremies a 31.10.12 2 comentaris:\nHola aqui dixo les classificacions per categories , enhorabona a tots i totes.\nPer molt poquet m'he quedat a les portes d'un podi , pero no problemo, no era l'objectiu d'enguany!\nPublicat per Jeremies a 19.10.12 Cap comentari:\nBe despres d'uns dies de vacances i ment en blanc faig esta entrada per a tancar la temporada.\nEn resum , tot va començar l'any passat per aquestes dates, tenia en ment fer algo en bici que mai havia fet, o millor dit d'aquesta manera, la questior era estar entre els millors , no com per anar al avant pero si a donar algo de guerra... Poder no ha sigut tant com esperava pero si em remeto a la general si!!!\nAixi que este era el meu objectiu a la xallenguer quedar entre els 10 primers i la cosa a anat molt justa quedant el 9 despres de les ultimes actualitzacions de puntuacio.\nLa temporada la valoro com a molt sacrificada i dura, llerga, pesada ... pero he obtingut el que volia i em queda bon sabor de boca, he sacrificat molt de temps, posant a prova la paciencia de la DONA, i perdentme alguns ratos bons de xalera en m'un fill, si ho miro aixi no se si compença pero la cosa ja esta feta.\nara nomes penso en no pensar i no anar a toc de pito ! senyirme a lo que me digue el cap i estar algun rato mes en la familia, a partir d'aqui ja me vindra algun objectiu mes al cap per l'any que ve, o no ! ja vorem.\nAra nomes queda anar a disfrutar de la festa de cloenda a Benissanet 17 de novembre!!!\nPublicat per Jeremies a 9.10.12 2 comentaris:


Josep Bassas | dimecres, 24 de febrer del 2016, a les 20.56\nEl primer Mobile d'Ada Colau no va començar amb bon peu. La vaga de metro i els seus efectes van molestar el màxim organitzador del congrés fins al punt que no va ser present amb les autoritats en la inauguració de dilluns. En plena polèmica, la presidenta de Madrid ha aixecat avui el dit i ha assegurat que lluitaran per aconseguir el congrés. CRISTINA CIFUENTES, presidenta de la Comunitat de Madrid "Me encantaría que pudiera venir el Mobile a Madrid y lo vamos a intentar dentro de unos años. Porque Ifema es la primera feria de España y de las primeras de Europa. Es una gran feria, claro que sí". Una declaració d'intencions que ha rematat després al Twitter amb piulades com aquesta en què diu que Madrid pot aportar al Mobile més estabilitat, infraestructures, comunicacions i personal qualificat. La resposta de l'Ajuntament ha arribat aquesta tarda. Colau ha dit que demà es tancarà la millor edició del Mobile pel nombre d'assistents, malgrat les vagues, que ha reconegut, han generat molèsties. L'alcaldessa considera, però, que la continuïtat del congrés està garantida. ADA COLAU, alcaldessa de Barcelona "Creiem que no hi ha motius en absolut per dir que la Mobile pugui perillar a la nostra ciutat, al contrari.// A la senyora Cifuentes, si vol intentar buscar confrontacions entre Madrid i Barcelona, com és habitual entre el PP, és la seva estratègia. Jo crec que la ciutadania està molt cansada d'aquestes estratègies." El Grup Municipal del PP també ha sortit en defensa del Mobile a Barcelona. Alberto Fernández ha dit a Cifuentes que la ciutat té contracte per molts anys amb el congrés i que, més enllà de les sigles del partit, ell aposta perquè es quedi a Barcelona. ALBERTO FERNÁNDEZ DÍAZ, president del Grup Municipal del PP "Aquesta és una aposta de Barcelona i per a Barcelona que hem de mantenir i que jo defensaré. I que altres, siguin fins i tot del meu propi partit, defensin les seves ciutat, jo evidentment continuaré defensant la meva. Faltaria més. Barcelona i punt." Fernández Díaz ha insistit que el suport institucional i econòmic del govern del PP ha estat clau per consolidar el Mobile a Barcelona.\nLa presidenta de la Comunitat de Madrid, Cristina Cifuentes, ha avançat en una entrevista en un canal de televisió que intentaran que el Mobile World Congress vagi a Madrid “d’aquí a uns anys”. Segons Cifuentes, la capital espanyola treballa “per atreure fires d’aquest tipus”, referint-se al congrés mundial de telefonia mòbil. La regió confia que el recinte firal Ifema serveixi per acollir grans esdeveniments d’aquestes característiques. La vicepresidenta del govern català, Neus Munté, ha estat la primera a respondre-li. Li ha recordat que el congrés té un acord en vigor fins el 2023 amb la ciutat de Barcelona, i que “els acords són per complir-se”. Segons Munté, el MWC “no es toca”.\nEl govern municipal ha reaccionat també ràpid a l’anunci de Cifuentes. Colau ha dit que si “vol confrontació entre Barcelona i Madrid, nosaltres som més partidaris de la cooperació” i ha deixat clar que aquesta és l’edició de més èxit del Mobile.\nPer la seva banda, el president del Grup Municipal del PP, Alberto Fernández Díaz, assegura que el Mobile “és una aposta de Barcelona que hem de mantenir”. A més, tot i que l’anunci l’ha fet una persona del seu mateix partit, Fernández Díaz diu que ell defensarà que el Mobile World Congress es quedi a Barcelona, ja que “és un compromís que està molt per sobre de les sigles d’un partit”.\n— Ada Colau — Madrid — Mobile World Congress — Neus Munté


Cunit anuncia una mesura excepcional a les seves platges per Sant Joan\nCunit tancarà les platges durant la revetlla de Sant Joan per evitar el risc de propagació de la Covid-19\nCalafell i el Vendrell vigilaran que no s'hi celebrin festes\ndivendres, 12 de juny 2020 - 12:54h\nCunit ha anunciat que tancarà les seves platges de cara a la revetlla | acn\nEls ajuntaments de Cunit (Baix Penedès) i Cubelles (Garraf) tancaran les platges la nit del 23 de juny per evitar que s'hi celebri cap festa durant la revetlla de Sant Joan i frenar així el risc de propagació de la covid-19. Els dos consistoris ho han confirmat a l'ACN, matisant que sí que permetran l'accés als xiringuitos. Pel que fa a la resta del litoral del Gran Penedès, a Sitges i Vilanova i la Geltrú estan estudiant si prohibeixen els accessos a les platges. En el cas de Calafell i el Vendrell, els dos municipis descarten fer un tancament generalitzat però han advertit que reforçaran la seguretat per evitar que a la sorra s'hi celebri cap festa o concentració de persones que pugui suposar un risc de transmissió del coronavirus.\nEl primer municipi del Garraf que ha decidit tancar les platges la nit de la revetlla de Sant Joan ha estat Cubelles. El regidor de Medi Ambient, Josep Maria Hugué, ha explicat a l'ACN que la decisió s'ha pres arran d'una circular enviada pel Departament d'Interior a tots els ajuntaments. A la carta, entre altres qüestions, es recomana "evitar les festes multitudinàries i les grans aglomeracions en espais habituals com les platges".\nHugué matisa que l'accés a la sorra estarà tancat, però sí que es permetrà l'activitat als xiringuitos, que tot just es posen en marxa aquest dissabte. «Els volem ajudar i donar una mica d'oxigen», afegeix el regidor. La mateixa decisió l'ha pres durant les últimes hores el municipi veí de Cunit (Baix Penedès).\nEn el cas del Vendrell, no està previst tancar les platges durant la revetlla però sí que «es farà una vigilància per a què no s'hi facin celebracions, activitats o concentracions». La decisió s'ha pres arran de les recomanacions de Protecció Civil. A Calafell, la previsió és similar. «Es vigilarà que es compleixin els mínims de seguretat», indiquen des del consistori.\n"L'Ajuntament del Vendrell limita l'accés a les platges per la revetlla de Sant Joan" "El Museu Deu del Vendrell treu un quadre a la plaça Nova per celebrar el retorn"\nCunit platja Sant Joan Coronavirus


per Redacció - Fotografia: Ajuntament de Balaguer 03/06/2015 00:00h\nLa música torna al carrer d’Avall de Balaguer els dissabtes d’estiu| Redacció - Fotografia: Ajuntament de Balaguer\nDe la mà de l’Associació d’Amics de l’Acordió de Balaguer (Acordionik), la localitat organitza el quart cicle de Música al carrer d’Avall, una iniciativa que vol incentivar l’activitat comercial d’aquest carrer, ubicat en ple centre històric de la ciutat, a la vegada que és una plataforma pels músics novells.\nEls dissabtes de juny, juliol, agost i setembre, de 18.00 a 20.00 hores, actuarà una formació o músic als porxos del carrer d’Avall, de manera que el comprador, passavolant o turista podrà gaudir de música en directe mentre passeja per un dels carrers més frescos de la ciutat. Pels comerciants, aquest no només és un incentiu per atreure clients, sinó que també és una primera oportunitat per a tothom qui vulgui actuar en directe. Tot i que aquest cicle néixer sota els auspicis de l’associació d’acordionistes, poc a poc, ha anat ampliant la nòmina d’artistes i d’estils amb l’objectiu de convertir-se en una plataforma pels músics amateurs.\nTothom que estigui interessant en participar-hi, s’ha de dirigir a la Ferreteria Armengol, ubicada al carrer d’Avall.\nEl regidor de Cultura i Festes en funcions, Miquel Aige, ha agraït la tasca dels comerciants per fer un pas més enllà i dinamitzar l’activitat cultural de la ciutat, a la vegada que promocionen els seus negocis.


L’Escola Municipal de Música Torre Balada obrirà del 14 al 24 de maig la preinscripció al curs 2019-2020\nImatge de l'Escola Municipal de Música Torre Balada, que va ser objecte d'unes obres de reforma l'any 2018.\nL’Escola Municipal de Música Torre Balada obrirà dimarts 14 de maig la preinscripció a l’oferta formativa del centre per al curs 2019-2020, que es podrà formalitzar fins al proper divendres 24 de maig.\nL’escola facilita formació musical en diversos plans d’estudi, que tenen estructures diferenciades però que permeten la continuïtat de la formació de l’alumne ininterrompudament des dels tres anys. Així, entre d’altres, es pot aprendre a tocar instruments com el violí, el piano, la flauta travessera, el violoncel, el clarinet, el saxo, la trompeta, la bateria, a més del contrabaix, el baix elèctric, la guitarra, la guitarra elèctrica o la guitarra flamenca.\nLa programació que oferta el centre inclou Musicant, llenguatge musical i instrument, en nivells d’iniciació, grau elemental i grau avançat, mòduls com ara orquestra o música de cambra, a més d’activitat coral en diversos estils per a majors de 18 anys.\nA banda de les activitats proposades en el marc del mateix centre, l’EMM Torre Balada organitza concerts oberts a tota la població i col·labora en activitats culturals del municipi.\nPer a més informació sobre la preinscripció cal adreçar-se a l’Escola Municipal de Música Torre Balada, presencialment els matins de dimarts i dijous, de 10 a 12 h, i les tardes de dilluns a divendres, de 15.30 a 20 h, o bé trucant al telèfon 93 714 43 22.


La Guàrdia Urbana de Badalona posa en marxa una campanya de control de l’ús dels vehicles de mobilitat personal, com els patinets elèctrics | La Clau - Revista gratuïta del Maresme\nL’objectiu de la campanya és conscienciar els usuaris de la necessitat de fer un ús responsable i de les conseqüències de l’incompliment de les normatives\nLa Guàrdia Urbana intensifica des d’aquest dimarts la vigilància de l’ús a la ciutat dels vehicles de mobilitat personal, com els patinets elèctrics. S’ha posat en marxa una campanya de control amb l’objectiu de conscienciar els usuaris de la necessitat de fer un ús responsable d’aquest mitjà de transport i de les conseqüències de l’incompliment de la normativa establerta.\nRecordem que els vehicles de mobilitat personal tenen prohibit, entre altres, circular per les voreres i zones de vianants.\nEls seus conductors no poden usar cascos o auriculars connectats a aparells receptors o reproductors de so ni fer servir telèfons mòbils.\nNo poden superar els 25 km/hora i alguns dels vehicles han d’estar assegurats depenent del model.\nTambé tenen l’obligació de portar enllumenat o peces reflectants.\nLa campanya té un caràcter preventiu, informatiu i també d’aplicació de la normativa establerta en matèria de circulació que preveu sancions d’entre 80 i 200 euros depenent de la infracció comesa.\nEls conductors de vehicles de mobilitat personal també estan obligats a sotmetre’s a les proves per a la detecció de les taxes d’alcoholèmia i de presència de drogues.\nEn aquest cas i en funció del resultat, la sanció pot arribar a un import de 1.000 euros.\nLa Guàrdia Urbana, en el marc de les seves competències de control i vigilància del trànsit a les vies urbanes, realitzarà controls aleatoris per tota la ciutat durant els pròxims dies i en tots els torns de servei. Els controls aniran a càrrec preferentment de la Unitat de Mobilitat i de la Divisió de Proximitat. Alhora, els agents que patrullen diàriament per la ciutat també prestaran la màxima atenció durant la campanya que avui ha començat. Aquest dimarts el punt de control s’ha situat al carrer de Francesc Layret, a l’alçada del carrer Jaume Borràs.\nEl regidor de Govern i Seguretat Ciutadana, Christian Carneado, ha explicat que la campanya té com a finalitat conscienciar la ciutadania, vigilar el comportament en la conducció i el compliment de la normativa i denunciar les infraccions que es detectin. “És important dur a terme campanyes de control d’aquest tipus, però encara tenim una assignatura pendent, ja que l’Ajuntament de Badalona no disposa d’una ordenança pròpia que reguli els criteris de circulació dels vehicles de mobilitat personal. Estem treballant perquè aquesta ordenança sigui una realitat en els pròxims mesos”, ha afirmat el regidor.


El do de veure alhora el passat i el futur\nActualitzada 16/01/2018 a les 21:48\nSom a la setmana dels barbuts. Dels barbuts, no dels hipsters. Cal tenir uns anys per fer-ne la distinció. Avui Sant Antoni Abat n’és un bon representant. Aquesta setmana era tot un mantra quan era petit, situada al mig del gener. “Gener, el més vertader, perquè és el primer.” La porta, en llatí la janua, del déu romà Janus, el protector de l’entrada i la sortida de tota classe de portes i d’inicis. D’aquí el nom de Janus (Januarius, gener) al primer mes de l’any solar. Janus apareix sempre representat amb dues cares: una mirant endavant, cap al futur, i l’altra enrere, cap al passat. Com Antoni Fiter i Rossell quan, escrivint el Manual Digest, deia als andorrans que miressin el futur sense perdre de vista el passat.\nCom cada any aquest gener torna a ser la porta, l’entrada a mirar amb cara de barbamec la realitat, la mateixa realitat que, amb barba, miràvem l’any passat. És el trànsit, el pont. Les dues cares. El do de veure alhora el passat i el futur per poder així decidir sobre el present. Avui, 17 de gener, val especialment per a Catalunya, una Catalunya binària, on s’ha de continuar convivint en la diferència, lligar curtes les emocions en el legítim sentiment de pertinença i reconstruir ara la concòrdia. I, com demana l’Antoni Puigvert, sense fomentar la impietat. Defensor sempre del consens, mai no he cregut en vies unilaterals i –crec– és prudent per tirar-se a la piscina que hi hagi aigua suficient.\nMolta atenció també enguany a la gran piscina europea. Ens hi va la vida. L’arquitecte Macron, des de la seva conferència a la Sorbona el passat setembre, esbomba per tot arreu i amb raó que cal refundar-la: “Europa és massa dèbil, massa lenta i massa ineficaç.” Només una reforma institucional que millori la qualitat democràtica i l’eficàcia i una millor integració social frenaran el populisme i l’euroescepticisme creixents. Hi ajudarà i molt –si acaba bé– el futur govern de Grosse Koalition (gran coalició), la nova GroKo alemanya. Si guanya finalment aquell “Das erste Land, die nächste Partei” (primer el país, després el partit) de Willy Brandt, pot obrir-se ara la porta a una UE més propera, que progressi en la integració econòmica i que aposti per polítiques més socials.\n2. Caixa o faixa\n4. Antoni MONTELLÀ TORRES\n5. Ramon Pujol Ribera\n6. L'equip nacional torna amb bon gust de boca de...\n7. Triomf d'etapa del resident del Movistar Marc...\n8. L'EFA presenta el pla d'actuació a Liberals\n9. Petició d'ajuda per als damnificats dels Alps\n10. Entrega de premis als millors microrelats...


Coneix els nostres dipòsits per a projectes solidaris\nDipòsits per a projectes solidaris\n”la Caixa” té, a disposició dels clients, una sèrie de dipòsits on es pot col·laborar directament en diferents projectes internacionals d’organitzacions no governamentals com Unicef, Metges Sense Fronteres, Creu Roja, Intermón Oxfam i Càritas. La rendibilitat que s’obtingui en aquest dipòsit solidari serà donada al projecte solidari que el client triï. Per un altre costat, l’Àrea de Cooperació Internacional de l’Obra Social de “la Caixa” participa en el Dipòsit Estrella Solidari fent el seguiment de les iniciatives de les ONG escollides.\nUn dels projectes en el qual es pot col·laborar es desenvolupa al Níger on la Creu Roja treballa per millorar la capacitat d’atenció i tractament de la malnutrició infantil dels centres de salut integral de les regions de Tahoua i Maradi.\nEl programa d’Unicef dóna suport a l’escolarització de 4.000 nenes i nens als camps de refugiats del Sud Sudan, i el projecte Intermón Oxfam al Txad vol contribuir a la millora de la seguretat alimentària de la població que arriba des de Darfur i també des de les poblacions locals. L’ajuda de Metges Sense Fronteres s’estén per Bihar, una de les regions més pobres de l’Índia, en un projecte de lluita contra la desnutrició infantil aguda severa. Així mateix, l’organització de Càritas Espanyola, que treballa des del 1994 a Burundi, ajuda en necessitats bàsiques de la població, com abastir d’aigua potable, proveir serveis sanitaris i vetllar per la seguretat alimentària.\nEl compromís social de ”la Caixa”, que és un dels seus valor diferencials, es reflexa tant en l’actuació de l’Obra Social com en la seva activitat financera i constitueix un dels eixos de referència per l’entitat i és clau en el model de gestió.\nDipòsit Estrella Solidari / Obra Social "la Caixa" / solidaritat


El Barça i el Reial Madrid dominen l'onze ideal de la FIFA\nNomés Falcao s'aconsegueix colar entre cinc blaugranes i cinc blancs\nCinc del Barça -Alves, Piqué, Xavi, Iniesta i Messi-, cinc del Madrid -Casillas, Ramos, Marcelo, Xabi Alonso i Cristiano Ronaldo- i un de l'Atlètic -Falcao- formen la millor alineació del món del 2012.\nALBERT VILARDAGA BARCELONA 08/01/2013 00:00\nLa lliga espanyola és l'absoluta dominadora de l'onze ideal de la FIFA 2012. Els més de 50.000 futbolistes professionals que es van encarregar de configurar l'alineació ideal entre una llista de 55 futbolistes possibles (5 porters, 20 defenses, 15 migcampistes i 15 davanters) van decidir que els millors jugadors del món juguen a la lliga espanyola.\nCinc jugadors del Barça -Alves, Piqué, Xavi, Iniesta i el Pilota d'Or, Leo Messi- i cinc més del Reial Madrid -Casillas, Ramos, Marcelo, Alonso i Ronaldo-. Només el davanter colombià de l'Atlètic de Madrid, Radamel Falcao, va aconseguir fer-se un lloc entre jugadors blaugranes i blancs. Nou dels onze components de l'onze ideal de la FIFA repeteixen lloc respecte a l'edició de l'any passat. El lateral del Madrid Marcelo ocupa el lloc que deixa Nemanja Vidic, i Falcao substitueix Wayne Rooney.\nCinc jugadors són fixos en l'onze ideal de la FIFA. Iker Casillas, Xavi Hernández, Andrés Iniesta, Leo Messi i Cristiano Ronaldo repeteixen presència en l'alineació per quarta vegada consecutiva. Des que la FIFA va començar a atorgar aquest premi, l'any 2009, aquests cinc jugadors no hi han faltat mai. Darrere d'aquest grup hi ha dos jugadors blaugranes, Dani Alves i Gerard Piqué, que repeteixen per tercera vegada. El lateral brasiler només va faltar en l'onze l'any 2010, quan l'Inter de Milà va guanyar la Champions i Maicon va ocupar el seu lloc al lateral dret. Per la seva banda, el central català ha estat escollit els últims tres anys, però l'any 2009 els centrals ideals de la FIFA van ser John Terry i Vidic. El central del United, Xabi Alonso i Sergio Ramos han estat dues vegades a l'alineació.\nEl Barça és, amb diferència, l'equip que ha aportat més jugadors a l'onze ideal al llarg dels anys, amb un total de 20. El segon lloc l'ocupa el Madrid, amb tretze jugadors, i ja molt lluny hi ha el Manchester United, amb quatre; l'Inter de Milà, amb tres; el Liverpool, amb dos, i el Chelsea i l'Atlètic, amb un.\nEn la rivalitat sobre quina és la lliga on juguen més cracs, l'espanyola goleja tota la resta, ja que acumula 34 jugadors dels del 2009. La segona lliga que més jugadors ha aportat a aquests onzes és la Premier League anglesa, amb un total de 7, mentre que la Serie A italiana queda relegada a la tercera posició, amb tres participants, gràcies a la presència de Maicon, Lúcio i Sneijder la temporada que l'Inter va guanyar la Champions.\nÉs la primera vegada que el campió de la Champions no aporta cap jugador a l'onze, malgrat tenir set candidats. El 2009 hi havia quatre jugadors del Barça, el 2010 n'hi havia tres de l'Inter i el 2011 cinc del Barça.


L’Ajuntament obre inscripcions per participar a la primera edició del Mercat d’Intercanvi i Segona Mà - Santa Margarida i els Monjos\nPortada > Actualitat > Notícies > L’Ajuntament obre inscripcions per participar a la primera edició del Mercat d’Intercanvi i Segona Mà\nL’Ajuntament obre inscripcions per participar a la primera edició del Mercat d’Intercanvi i Segona Mà\nL’Ajuntament de Santa Margarida i els Monjos ha obert les inscripcions per participar al primer Mercat d’Intercanvi i de Segona Mà, que es durà a terme als Monjos en el marc de la Fira de Nadal, el proper 9 de desembre.\nAquesta iniciativa té l’objectiu de fomentar la cultura del reciclatge i la reutilització. La idea és donar una nova vida als objectes als quals es dona poc o cap ús i que poden ser intercanviats o venuts entre les persones que munten parada i els assistents.\nEn el mercat, que es farà a la plaça de Pau Casals, al matí, es podrà intercanviar, regalar, comprar o vendre objectes, sempre que siguin de segona mà. Els articles han d'estar en bon estat i tenir una qualitat mínima, ja que la finalitat és que es puguin reutilitzar. No s'hi podran intercanviar, ni vendre productes perillosos o nocius, ni animals, ni aliments, ni restes d'estocs.\nLes persones o entitats que desitgin muntar una parada hauran d’apuntar-se abans del pròxim 30 de novembre a través del següent enllaç (INSCRIPCIONS TANCADES) o bé presencialment a les oficines del Servei d’Atenció al Ciutadà (OAC). Per participar-hi, el mateix dia del mercat, caldrà pagar 1 euro per metre lineal de parada sol·licitada.\nArxivat a: Festes i Tradicions, Fires i comerç, General, Participació ciutadana


En tierra de nadie – Films per la pau i els drets humans\nTítol original: Ničija zemlja (No man’s land)\nDirecció: Danis Tanovic\nGuió: Danis Tanovic\nSo: Alloune MBow, Stéphane Morelle, Angelo Raguseo\nNacionalitat: Bòsnia, Bèlgica, França, Itàlia, Eslovènia, Gran Bretanya\nIntèrprets: Branko Djuric, Rene Bitorajac, Filip Sovagovic, Katrin Cartlidge, Simon Callow, Serge-Henri Valcke, Georges Siatidis, Simon Callow, Sacha Kremer\nSinopsi: Dos soldats, Ciki i Nino, un serbi i l’altre bosnià, queden atrapats entre les línies enemigues, en terra de ningú, en un calorós dia d’estiu durant la guerra de Bòsnia de 1993. Mentre intenten trobar una solució a la seva desesperada situació, un sergent dels Cascos Blaus de les Nacions Unides pretén ajudar-los, desobeint les ordres dels seus superiors. Els mitjans de comunicació presents a la zona convertiran una desgraciada anècdota en un show mediàtic capaç de posar a prova l’aparent neutralitat dels organismes internacionals.\n– Debatre alguns dels temes i les idees presents en la pel•lícula: racisme, feixisme, set de venjança, inoperància de les forces de pacificació de les Nacions Unides, manipulació de la informació per part dels mitjans de comunicació que ho converteixen en un espectacle, etc. Treballar detingudament la situació actual dels mitjans de comunicació i el paper que juguen en els conflictes internacionals.\n– Analitzar els personatges principals, destacant-ne les conviccions, les motivacions, les pors i les actituds en relació amb el desenvolupament de l’acció.\n– Detectar i analitzar la falta d’interès i la insensibilitat de la comunitat internacional per conflictes i crisis que tenen lloc a molts quilòmetres de distància i en societats diferents, de vegades fins i tot oposades a les occidentals.\nLa guerra dels Balcans representa, de fet, el pitjor fracàs pacificador de l’ONU en tota la seva història, una perspectiva del conflicte que mai no havia estat portada a la pantalla gran amb la contundència de què fa gala el debutant Danis Tanovic, documentalista amb una experiència molt àmplia en el conflicte –més de 300 hores de rodatge al front de Sarajevo- i màxim responsable dels arxius cinematogràfics de l’exèrcit bosnià durant uns quants anys. En el seu debut en la direcció, Tanovic es decanta de manera sorprenent per dotar la història d’un insòlit aire de comèdia i d’un to proper a l’humor negre que, tot i desembocar inevitablement en la tragèdia, contribueix a donar al film un contingut crític tan o més efectiu que la simple recreació d’una sèrie de fets desgraciats i terribles.\nAixí, en una línia similar a l’adoptada a La delgada línea roja (Terrence Malick, 2000), la brutalitat dels enfrontaments bèl•lics i de l’odi gairebé irracional entre serbis i bosnians és contraposada en tot moment a la bellesa dels paratges naturals on es desenvolupa l’acció.\nEl director no busca culpables ni víctimes, i el seu film, amb un dels finals més contundents i estremidors del cinema contemporani, es constitueix en una exemplar diatriba contra l’horror de la guerra, no només de la guerra de Bòsnia, sinó de totes les guerres. Un missatge clar i contundent que en el difícil context internacional de l’actualitat no fa sinó augmentar la seva vigència.\nTemes: Guerra, Racisme\nSubcategories: Guerra dels Balcans, exèrcit, societat, Iugoslàvia


Els caps de servei del Trueta demanen que el nou hospital es construeixi a tocar del Santa Caterina - Diari de Girona\nEls caps de servei del Trueta demanen que el nou hospital es construeixi a tocar del Santa Caterina\nAsseguren que no volen entrar en el debat de la ubicació però alerten que l'espai de Domeny és en bona part privat\nacn | girona 31.05.2017 | 12:50\nLa junta facultativa de l'Hospital Josep Trueta de Girona (integrada per 34 caps de servei) ha fet públic el seu posicionament sobre el debat del nou hospital. En una compareixença han llegit un comunicat unànime on eviten el debat sobre la ubicació i refermen quin és el seu model de futur. Segons defensen, cal que Trueta i Santa Caterina unifiquin equips per tal de guanyar activitat i aconseguir més finançament. Per això, cal que els dos centres "no estiguin disgregats i tinguin capacitat per créixer" i acollir també el Campus de la Salut i les instal·lacions de l'Ibidgi. Malgrat que no s'han posicionat sobre quins terrenys són els més adients –al·leguen que només es mouen per criteris professionals i no interessos personals ni polítics- han alertat que l'espai de Domeny proposat per l'Ajuntament de Girona té un problema: bona part dels terrenys són privats. Per la seva banda, l'Ajuntament de Salt ha iniciat els tràmits urbanístics per permetre que es construeixin equipaments sanitaris al costat de l'actual hospital de Santa Caterina. Entre les reivindicacions, els facultatius també demanen que el Trueta sigui considerat de màxima complexitat, un fet que es traduiria en 10 MEUR més de finançament a l'any.\nUn total de 34 caps de servei de l'Hospital Josep Trueta (dels quals 15 també ho són del Santa Caterina) han fixat el seu posicionament sobre la visió que tenen del nou hospital i del debat entorn si ha d'anar a Girona o a Salt. En un comunicat subscrit per tots 34, han refusat parlar directament de la ubicació i s'han centrat en defensar el model sanitari que creuen que ha de marcar el futur de la regió sanitària en els propers 50 anys. L'encarregat de llegir el comunicat ha estat el cap de Cardiologia del Trueta, Ramon Brugada.\nPer una banda, argumenten que el Trueta està infrafinançat i que hauria d'estar classificat com a centre de màxima complexitat (nivell 6). Aquesta classificació només la tenen hospitals de Barcelona però els caps de servei asseguren que, per activitat i complexitat, el centre hauria de tenir aquest màxim nivell. Això suposaria, segons defensen, rebre 10 MEUR més de finançament a l'any.\nUnificar centres en un gran parc hospitalari\nPer això, consideren que quan es planteja l'horitzó d'un nou hospital cal unir esforços i equips amb els del Santa Caterina per guanyar musculatura i aconseguir que s'elevi la classificació fins al nivell 6. En paraules dels representants de la junta facultativa, cal parlar d'un Parc hospitalari de Girona, que unifiqui Trueta i Santa Caterina i que sumi, a més, les facultats de Medicina i Infermeria i les instal·lacions de recerca biomèdica de l'Idibgi.\n"Considerem imprescindible continuar amb les aliances dels serveis assistencials dels dos hospitals fina a incorporar tots els professionals de les especialitats dins un mateix equip en el nou parc hospitalari", recull el comunicat. Els caps de servei coincideixen en afirmar que el nou Trueta "no pot néixer disgregat en el territori ni tampoc néixer predestinat a no tenir capacitat de créixer". A més, afegeixen que darrera del seu posicionament només hi ha arguments professionals i assistencials i que, en cap cas, es mouen per interessos personals o polítics.\nNo desvetllen obertament ubicació\nPer tot plegat, demanen al Departament de Salut que atengui les seves peticions i que fixi data per a la redacció i execució del nou projecte, així com assignació al pressupost per a la planificació i inici de les obres. Més enllà del model assistencial del nou hospital, existeix el debat viu sobre si s'ha de situar a Girona (als terrenys oferts per l'ajuntament a la zona de Domeny) o a Salt, a tocar de l'actual Santa Caterina.\nL'ajuntament de la capital ha ofert uns terrenys de 100.000 m2 a la conselleria i no renuncia a quedar-se sense l'hospital de referència, mentre que la població veïna de Salt ha iniciat els tràmits urbanístics per adequar uns terrenys a tocar del Santa Caterina per tal que tinguin un ús per a equipaments sanitaris.\nEls facultatius han remarcat que no volen entrar en lluites de territoris ni en debats polítics i que només posen sobre la taula condicions des del punt de vista de model assistencial. Això sí, demanen que el nou Trueta es construeixi allà on es garanteixi el compliment de tots els requisits que demanen.\nSobre els terrenys de Domeny, opinen que poden tenir "limitacions per créixer" ja que bona part estan en mans privades i caldria arribar a un acord i invertir diners. En canvi, els terrenys dels quals disposa Salt són 100% públics i estar a tocar de l'actual Santa Caterina, un fet que permetria unir els equips mèdics tal i com reclamen des de la junta facultativa. Per tant, malgrat que els caps de servei no han volgut dir-ho obertament, l'opció de Salt és la que, de lluny, està més ben posicionada sota el punt de vista de la junta facultativa.\n"Hem d'anar junts, la disgregació territorial no ens pot restar massa crítica ni assistencial; quant més potent sigui el nou hospital més capacitat tindrem d'aconseguir finançament i també enfortir llaços amb la recerca i la docència", ha defensat el cap de servei d'Oncologia Mèdica, Joan Brunet. Fins ara, ja hi ha serveis dels dos hospitals que treballen de manera coordinada però l'aposta dels caps de servei és unir tots els equips per poder atendre més pacients i tenir més recursos per a l'especialització.\nUna visió que també comparteix el cap d'Endocrinologia i Nutrició, Wilfredo Ricart. "Per ser competitius hem d'anar junts, la decisió és dels polítics però seria un error anar separats, no hem de pensar en clau de Girona o Salt sinó en el benefici de tota la regió sanitària on hi ha més de 800.000 persones", ha manifestat.\nEl document acordat pels 34 caps de servei s'ha enviat al Departament de Salut, a l'ICS, al CatSalut i a l'Ajuntament de Girona. En canvi, no s'ha fet arribar a l'Ajuntament de Salt. "No ens han vingut a buscar per saber la nostra opinió", ha reconegut el cap de servei de Cirurgia General, Antoni Codina.\nDes de la junta facultativa remarquen que fa dos anys ja es van pronunciar en la mateixa línia però que han volgut tornar a reafirmar el seu posicionament vist el debat generat. De la mateixa manera, han apuntat que la visió del Departament de Salut també és la d'un "model unificat".\nSimulacre d'incendi al Parc Hospitalari Martí i Julià de Salt.


Newsletter Marilles juliol 2020 - Marilles Foundation\nPescar sense fer mal\nLa pesca és una de les principals pressions que pateix la mar Balear. Per la seva naturalesa, tot tipus de pesca —tant professional com recreativa—, té un impacte sobre el nostre medi marí. És una realitat acceptada pels mateixos pescadors. Al 2015 vaig preguntar a un patró d’un bou quina era la principal pressió sobre els hàbitats marins de les illes. La seva resposta va ser honesta i directa: —La pesca de ròssec —va dir sense embuts.\nDurant les últimes setmanes hem vist imatges de mussoles mortes trobades a Andratx i tintoreres amb hams clavats. Imatges impactants que visibilitzen el dany que diferents arts de pesca poden tenir sobre espècies vulnerables i que conviden accelerar la implementació de mesures urgents per evitar aquests episodis.\nPerò aquestes imatges amaguen una altra realitat: la pesca pot ser una gran aliada per a la conservació marina. A les Balears són molts els pescadors que han promogut la creació de reserves marines, que volen acabar amb la pesca furtiva i que són els primers a voler evitar mals innecessaris sobre la nostra mar. Tant professionals com recreatius tenen un coneixement i una experiència molt valuosos que ben dirigits poden ajudar a reduir l’impacte sobre hàbitats i espècies. La bona gestió de l’activitat pesquera, acompanyada d’una revalorització del producte local —com hem vist durant aquests mesos de confinament— ens demostren que l’objectiu de “pescar menys i millor per guanyar més” és assumible. Treballem tots plegats per aconseguir-ho.\nTreballar amb els pescadors és condició essencial per convertir les Balears en un referent mundial en conservació marina. Un cop més, hem comptat amb la participació de pescadors de Menorca i Eivissa en els grups de treball per millorar les àrees marines protegides de les Balears, hem renovat el nostre compromís amb la Confraria de Pescadors d’Eivissa i estem posant en marxa un projecte amb l’associació de pescadors de baix impacte d’Europa (LIFE) per fer que la flota pesquera balear sigui la méss sostenible de la Mediterrània.\nLa nova cartografia unificada dels fons marins de Balears és clau per millorar la seva gestió i conservació.\nLa Fundació per a la Conservació d'Eivissa i Formentera forma part del grup promotor del primer Fòrum Marí.


Sense son, sense fred, amb les cames carregades d'energia i amb ganes de fer lloc a la panxa pel tiberi de la nit. A la platja de la Fosca s'han aixecat amb l'últim sol de l'any a punt per la Marxa popular dels Nassos, que per cinquè any ha estat organitzada pel Club de Rem Palamós.\nAmb dos recorreguts diferents, un de 8 quilòmetres i l'altre de 14, la Marxa dels Nassos és una cita no competitiva apta per a tots. Tothom se l'agafa com vol, des dels que van a fer un bon temps corrent per última vegada el 2017 fins als que van en família a caminar una mica.\nEnguany més de 400 persones, amb procedències de diversos punts de Catalunya, s'han inscrit a la Marxa dels Nassos. Els dos recorreguts els han portat pels punts més destacats de l'Espai Natural de Castell-Cap Roig i han permès als participants gaudir constantment de vistes al mar, ajudats per un sol espatarrant. El trajecte més llarg arribava fins a Esclanyà i tots dos finalitzaven de nou a la Fosca, on els esperava la novetat d'aquesta edició. Aquells que ho han desitjat han pogut fer un bateig de rem amb un dels llaguts del Club.


setembre de 2016 – speaker profesional\nDOLMEN TRAIL RACE , Una altre a la saca!\nGran cursa i millor experiència la que vaig viure a Sant Andreu de Llavaneres el passat diumenge 18/09.\nTres curses, la Montalt Race 15km , la Dolmen Race 30km i la Dolmen Trail Race de 47km.\nCurses solidaries n’hi ha moltes, pero aquesta tenia un afegit que la feia especial. Els beneficis obtinguts en l’organització de les tres curses aniran al projecte de construcció d’un Centre Mèdic a la Vall de Makalu, al Nepal.\nAquest projecte, organitzat per la Fundació Iñaki Ochoa de Olza i SOS HIMALAYA, pretén donar cobertura mèdica a una de les regions més remotes i aíllades del Nepal.\nMés info del projecte : http://www.soshimalaya.org\nEls Trencalossos son una molt bona organització i apart saben el que fan. Nosaltres encantats de col·laborar amb aquest bon equip.\nAqui teniu les classificacions :http://dolmentrail.com/classificacions\nBona rebuda del Sr. Riera a la Festa Major de Llinars del Vallès.\nDoncs si, ha estat un éxit i creiem que la funció de presentació en societat del Sr. Riera ha sigut molt encertada.\nLa Colla Gegantera La Patufa de Llinars van arreplegar centenars de veïns en plena Festa Major i amb el ja consolidat joc de colles.\nLa riera de Llinars divideix el poble, uns son vermells, els altres son blaus i d’aquesta colla en son més per la diferencia de població visquent a un costat o l’altre de la riera.\nEnguany la colla guanyadora ha estat la Colla de Blaus amb 6 punts, mentres que la Colla de Vermells va obtindre 4 punts.\nDestacar la multitudinaria presencia de Llinarencs i Llinarenques el diumenge a la Riera.\nEn aquest punt es va celebrar el veredicte i val a dir que més de 3.000 persones es varen aplegar per acomiadar la festa major. El castell de focs d’artificí va ser la cirereta del pastis d’una festa major molt millorada i en la que any era any amb l’incrustació del personatge pot esdevenir un vincle més d’unió a les festes majors de Llinars del Vallès.\nEl Senyor Riera es dirigeix a Blaus i Vermells desde el balcó de l’Ajuntament.\nEn el següent enllaç trobareu un seguit de videos on El Senyor Riera intervé en un moment o altre, es així de inoportu.\nEspectacuIar la 1ª ISARD ATAC BTT , (record de locució personal incluida)\nEls mes de 300 participants que vas aplegar-se a Vallter 2000 per a disputar la sortida d’aquesta increible i pionera cursa, van gaudir i de quina manera.\nCalor i aigüats a parts iguals, i sense incidències destacables, la força de la natura no va poder amb els excepcionals ciclistes de muntanya que van superar amb un elevat grau de duresa i resistència els 75km i 2.400m de desnivell.\nNosaltres com sempre ens hi vam deixar la veu i és que no pots reservar-te quan aquest/es valents/es s’esforçen de la manera més inhumana que pots imaginar-te.\nEsperem repetir aquesta brutal experiència amb l’Staff del SKI CLUB CAMPRODON i SPORTEVENTS 360º.\nJoan Llordella Prat entrant a meta en primera posició.\nVarem superar el nostre Timming/Record en locució esportiva, més de 10 hores Non Stop!\nGaleria d’imatges: http://www.isardatacbtt.com/mediagallery/\nAqui trobareu el video resum de la cursa:


Riberaonline.info - Priorat, Ribera d'Ebre i Terra Alta: Joventut ofereix 7 Camps de Treball amb 122 places per aquest estiu 2021 a lesTerres de l’Ebre\nJoventut ofereix 7 Camps de Treball amb 122 places per aquest estiu 2021 a lesTerres de l’Ebre\nEl coordinador de Joventut de les Terres de l'Ebre, Joan Barberà, ha presentat aquest matí, l'oferta i les principals novetats dels Camps de Treball que la Direcció General de Joventut (DGJ) - a través de l'Agència Catalana de la Joventut (ACJ) - ha programat per aquest estiu 202.\nLa presentació ha tingut lloc a Amposta, amb l'assistència de l'alcalde, Adam Tomàs; la regidora de Joventut, Carla Bonfill; i la representant de l'Associació Riet Vell, Sofia Rivaes, ja que l'entitat durà a terme un dels 7 camps de treball del territori.\nEn concret, aquest estiu 2021 a les 4 comarques de l'Ebre es realitzaran 7 Camps de Treball, un més que l'any 2019, amb un total de 122 places.\n1 serà per a joves de la resta de l'Estat (de 18 a 25 anys), a Amposta.\n1 per a joves d'arreu del món (de 18 a 29 anys), a l'EMD Campredó.\nQuatre d'aquests Camps de Treball són nous pel que fa al treball tècnic que s'hi realitza o el municipi que els acull.\nAixí són novetat d'aquesta edició el d'Ascó (Ribera d'Ebre), que es dedica a la rehabilitació de les trinxeres de la Batalla de l'Ebre situades a les rodalies de l'ermita del Calvari; el de Tivenys (Baix Ebre) per la recuperació del paisatge i senders del bosc de ribera de la vora del riu Ebre, com una zona d'alt interès biològic, ambiental i paisatgístic del municipi i de la zona; i els dos d'Amposta (Montsià): un per a la recuperació de l'antic traçat del ferrocarril que havia d'unir la Val de Zafán (Aragó) amb el port de Sant Carles de la Ràpita, i l'altre de recuperació dels antics nius de metralladora de la guerra civil.\nAl Pinell de Brai (Terra Alta) després de la darrera edició del 2019 on per problemes tècnics es van canviar el format arqueològic del Camp la Lleva del Biberó, per unes rutes senderistes amb contingut històric de la Batalla de l'Ebre; ara es recupera el format dels 2 primers anys, de treball arqueològic sobre la zona on va lluitar la Lleva del biberó durant la guerra civil.\nEl de Bot (Terra Alta) es dedicarà ja en la segona edició a la recuperació i condicionament de l'antiga via o estació.\nI al Camp de Treball de l'EMD Campredó (Baix Ebre), per tercer any, la feina tècnica se situa novament al voltant de la Casa del Prat, un edifici medieval de notable importància històrica, amb objectiu de posar al descobert, recuperar i catalogar tot un entramat emmurallat que pot ser de notable interès arqueològic i turístic.\nOferta de Camps de Treball a Catalunya\nPer a l'estiu del 2021, a Catalunya s'ofereixen 61 camps; dels quals 47 són per a joves catalans, 3 són d'intercanvi per a joves de tot l'estat i 11 són camps d'abast internacional.\nPer àmbits territorials, 16 camps de treball es faran a les comarques gironines, 16 a la demarcació de Lleida, 12 al Camp de Tarragona, 10 a la demarcació de Barcelona i 7 a les Terres de l'Ebre.\nPer tipologies, els més nombrosos són els relacionats amb el medi ambient (23), seguits dels d'arqueologia (12), medi ambient i patrimoni (8), patrimoni (4), social (3), artístic i social (2), cultura i medi ambient (2), patrimoni, cultura i medi ambient (2), social i patrimoni (1), patrimoni i arqueologia (1), cultura (1), esport i patrimoni (1) i cultura i patrimoni (1).\nPeríode de preinscripcions per als joves: del 19 d'abril (12h) fins al 28 d'abril (12h). A través de https://www.xanascat.cat/PortalPreinscripcions/\nSorteig: 4 de maig (a les 12h)\nPublicació del resultat del sorteig: 6 de maig (12 h)\nAdjudicacions: 10 de maig.\nAutoadjudicació de places per a joves en llista d'espera: 25 de maig.\nInscripció directa per als que no han participat en el sorteig: 30 de maig\nLa Direcció General de Joventut organitza els Camps de Treball a Catalunya a través de diferents associacions d'educació en el lleure, entitats i fundacions sense ànim de lucre, i amb la complicitat dels ajuntaments i del territori. La majoria d'aquests Camps són dirigits a joves catalans d'entre 14 i 29 anys, i també hi ha alguns Camps que compten amb la participació de joves provinents d'altres llocs de l'Estat i d'arreu del món, d'acord amb els intercanvis de places entre entitats i organismes catalans i internacionals.\nEls Camps de Treball són activitats de voluntariat que consisteixen en fer projectes i serveis en una comunitat. Consten d'una estada de quinze dies en què es participa desinteressadament en un projecte de millora de caire mediambiental, social, de recuperació del patrimoni arquitectònic o d'intercanvi cultural.\nTenen una durada de 15 dies, en període de vacances, si bé no es tracta d'una simple activitat de vacances. Són 15 dies que afavoreixen unes experiències enriquidores i proposen unes actituds i valors que, de ben segur, ajudaran els i les joves a desenvolupar una manera de fer i de viure.\nConstitueixen una experiència de vida en grup, sortir de l'individualisme de cadascun, experimentant els valors socials de la vida en grup com la tolerància i la solidaritat. És una manera de desconnectar de les activitats rutinàries i obrir-se a noves experiències.\nA banda dels 61 Camps que es desenvolupen a Catalunya, Joventut també ofereix enguany 94 places en 59 Camps de Treball organitzats en altres llocs de l'Estat (12 a Galícia, 9 a Andalusia, 8 al País Basc, 6 a Aragó, 6 a Navarra, 4 a La Rioja, 3 a les Illes Balears, Extremadura i Cantàbria, 2 a Castella Lleó i Castella la Manxa, i 1 a Ceuta).\nEn aquestes activitats, els joves catalans participaran en projectes organitzats per organismes de Joventut de les comunitats autònomes. S'hi poden trobar des d'un Camp de patrimoni històric i cultural a Tijola (Almeria), fins a un treball dinamització social de persones de la tercera edat a Bergara (Gipuzkoa), passant per un Camp de temàtica mediambiental a Alfaro (La Rioja).\nAixí mateix, els joves catalans també tenen l'opció de participar als Camps de Treball d'Intercanvi Internacional organitzats arreu del món per part de diferents organismes i associacions, com són la Coordinadora d'Organitzadors de Camps de Treball Internacionals i el Servei Civil Internacional.\nEn total, aquest 2021 es pot escollir entre uns 2.000 Camps de Treball Internacionals, als quals l'estiu passat ja hi van participar uns 200 joves catalans.


Geo-tercialització: Turisme: 2011\nEspanya es troba al segon lloc del ranking dels països dels que tenen més ingressos per l'activitat turística. Això és una dada molt intresant que proporcinarà informació crucial per la nostra investigació i treball.\nRanking amb els països més transitats turísticament. També ens indica els ingressos que aquesta activitat genera a cada pais.\nPublicado por Tabatha en 22:10 No hay comentarios:\nA cotinuació proporcionem vocabulari interesant per facilitar la comprensió i aprenentatge del treball.\nLa indústria turística és un conjunt de empreses de diferent àmbit que participa en la organització i la facilitació del desplaçament i la estança dels turistes en un lloc.\nUnitat estadística que comptabilitza les nits passades a un allotjament.\nMajorista que prepara i ven viatges combinats\nÉs la fluctuació en l'arribada de turistes que es produeix al llarg de l'any.\nOrganizació Mundial del Turisme\nRevolució del transport:\nLa revolució dels transports coneix una nova expansió amb la invenció del motor d'explosió interna i l'aplicació de l'electricitat en automòbils, avions, trens elèctrics, metros i tramvies.\nTurisme de masses:\nEl turisme de masses és un tipus de turisme que mou una gran quantitat de persones al mateix temps cap a un lloc concret.\nTurisme de consum:\nEs aquell turisme que requereix una trasformació de manera intensiva els recursos naturals.\nEs aquell que utilitza recursos de manera sostenible.\nEs aquell on el visitant s'allotja en una habitació però practica les feines agrícoles, conviu i consumeix aliments amb la familia que els acull\nEl Instituto para la Calidad Turística Española (ICTE), es una entidad de Certificación de Sistemas de Calidad especialmente creados para empresas turísticas. Es un organismo español, privado, independiente, sin ánimo de lucro y reconocido en todo el ámbito nacional.\nTabatha G, Roser. M\nPublicado por Tabatha en 21:55 No hay comentarios:\nSector terciari: Turisme\nClassificació dels turismes segons...\n-Lloc d’orgien dels turistes\n-Tipus d’activitat turística\n-Época de l’any en que es desenvolupa\n-Les característiques del turistes\nFactors que afavoreixen el turisme\nImportància del turisme\nEl turisme a l’Estat espanyol i a Catalunya\nEsgotament del model tradicional?\nActualitat: Turisme i crisi.\nPublicado por Tabatha en 19:20 No hay comentarios:\nPublicado por Roser en 18:24 No hay comentarios:\nAquest vídeo en explica tot el que ha significat el turisme per a l'economia espanyola. Ens proporciona les dades estadístiques dels indrets de la península més transitats turísticament i com això afecta, o millor dir, beneficia la economia de l'estat.\nPublicado por Tabatha en 21:01 1 comentario:\nDefinició turisme i sector terciari\nClassificació turismes ( que, qui)\nQui promou el turisme?\nFactors que afavoreixen l'activitat turística\nDistribució del turisme al món,Espanya i Catalunya (mapa)\nActualment, turisme i crisi ?\nPublicado por Roser en 18:00 No hay comentarios:\nComencem el bloc\nAvui definitivament posem en marxa el bloc sobre el turisme, esperem que sigui una eina que ens pugui ajudar molt en la recerca d'aquest sector.\nPublicado por Roser en 10:30 No hay comentarios: